Emese Hunyady

| Mitalit | Mitalit | Mitalit |  |
| --- | --- | --- | --- |
|  Emese Hunyady. |  Emese Hunyady. |  Emese Hunyady. |  |
Maa:   Itävalta
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 | 1 500 m |  |
|  Hopeaa | Lillehammer 1994 | 3 000 m |  |
|  Pronssia | Albertville 1992 | 3 000 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Butte 1994 | yleisluistelu |  |
|  Hopeaa | Heerenveen 1992 | yleisluistelu |  |
|  Hopeaa | Berliini 1993 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 1999 | 1 500 m |  |
|  Pronssia | Hamar 1996 | 1 000 m |  |
|  Pronssia | Nagano 2000 | 1 500 m |  |
| EM-kilpailut  | EM-kilpailut  | EM-kilpailut  |  |
|  Kultaa | Heerenveen 1993 | yleisluistelu |  |
|  Hopeaa | Heerenveen 1992 | yleisluistelu |  |
|  Pronssia | Hamar 1994 | yleisluistelu |  |
Emese Hunyady (ent. Németh-Hunyady, s. 4. maaliskuuta 1966 Budapest) on unkarilaissyntyinen pikaluistelija, joka edusti Itävaltaa vuodesta 1985 solmittuaan avioliiton itävaltalaisen valmentajan Thomas Némethin kanssa. Hän on olympiavoittaja sekä maailman- ja Euroopan-mestari. Hän edusti seuratasolla Magyar Testgyakorlók Köre Vörös Meteor Sportklubia ja wieniläistä Eis und Rollsport Club Eisring-Südiä.
Hunyady voitti olympiakultaa 1 500 metrillä Lillehammerissa 1994 ajalla 2.02,18. Hän sai samoissa kilpailuissa hopeaa 3 000 metrillä ajalla 4.08,14 ja Albertvillessä 1992 pronssia 3 000 metrillä ajalla 4.24,64. Hän sijoittui olympialaisissa lisäksi neljänneksi 1 500 metrillä ja viidenneksi 3 000 metrillä Naganossa 1998, seitsemänneksi 1 500 metrillä Albertvillessä 1992 ja 1 000 metrillä Lillehammerissa 1994, kahdeksanneksi 5 000 metrillä Naganossa 1998, yhdeksänneksi 3 000 metrillä Salt Lake Cityssä 2002 ja kymmenenneksi 1 000 metrillä Albertvillessä 1992. Hän osallistui kaikkiaan kuusiin olympialaisiin 1984–2002.
Hunyady voitti yleisluistelun maailmanmestaruuden Buttessa 1994 oltuaan 500 metrillä toinen ja muilla matkoilla nopein. Hän sai yleisluistelun MM-kilpailuissa lisäksi hopeaa 1992 ja 1993, sijoittui neljänneksi 1995 ja 2000, viidenneksi 1999, kahdeksanneksi 1998, yhdeksänneksi 1987 ja kymmenenneksi 1990.
Matkakohtaisissa MM-kilpailuissa Hunyady voitti kultaa 1 500 metrillä Heerenveenissä 1999 ajalla 1.58,29. Lisäksi hän sai pronssia 1 000 metrillä 1996 ja 1 500 metrillä 2000, sijoittui neljänneksi 1 500 metrillä 1998,  kuudenneksi 1 500 metrillä 1997 ja 1 000 metrillä 1998, seitsemänneksi 3 000 metrillä 1999, kahdeksanneksi 1 500 metrillä 1996 ja kymmenenneksi 1 000 metrillä 1997. Sprintti-MM-kilpailuissa hän oli kuudes 1993 ja kymmenes 1989.
Hunyady voitti Euroopan-mestaruuden Heerenveenissä 1993 yhteispistein 170,721. Hän sai EM-kilpailuissa lisäksi hopeaa 1992 ja pronssia 1994 sekä sijoittui neljänneksi 1991, viidenneksi 1995, kuudenneksi 1996, 1999 ja 2000, kahdeksanneksi 2001 ja yhdeksänneksi 1997. Vuoden 1995 EM-kisoissa hän oli 500 metrillä ja 1 500 metrillä matkojen kolmanneksi nopein.
Hunyady voitti 1 500 metrin maailmancupin kokonaiskilpailun kaudella 1993–1994. Hän sijoittui samalla matkalla toiseksi kausilla 1990–1991, 1991–1992, 1992–1993 ja 1994–1995 sekä kolmanneksi 1989–1990 ja 1997–1998. 3 000 ja 5 000 metrin yhdistetyssä cupissa hän oli toinen kaudella 1991–1992 ja kolmas 1992–1993. Hän voitti kaikkiaan 12 maailmancupin osakilpailua, sijoittui 16 kertaa toiseksi ja 18 kertaa kolmanneksi.
Hunyady teki ”miniottelun” maailmanennätyksen 164,658 pistettä Calgaryssa 26.–27. maaliskuuta 1994.
Aktiiviuransa jälkeen hän muutti puolisonsa Timo Järvisen ja poikansa kanssa Sveitsiin.